CELEX: 31981R3718
Language: el
Date: 1981-12-21 00:00:00
Title: Κανονισμός (EOK) αριθ. 3718/81 τού Συμβουλίου τής 21ης Δεκεμβρίου 1981 περί τροποποιήσεως τού κανονισμού (EOK) αριθ. 315/68 περί καθορισμού τών κανόνων ποιότητος γιά τούς βολβούς, τά κρόμμυα καί τούς κονδύλους γιά παραγωγή ανθέων

Avis juridique important

|

31981R3718

Κανονισμός (EOK) αριθ. 3718/81 τού Συμβουλίου τής 21ης Δεκεμβρίου 1981 περί τροποποιήσεως τού κανονισμού (EOK) αριθ. 315/68 περί καθορισμού τών κανόνων ποιότητος γιά τούς βολβούς, τά κρόμμυα καί τούς κονδύλους γιά παραγωγή ανθέων  

Επίσημη Εφημερίδα αριθ. L 373 της 29/12/1981 σ. 0004 - 0004

***** ΚΑΝΟΝΙΣΜΟΣ (ΕΟΚ) αριθ. 3718/81 ΤΟΥ ΣΥΜΒΟΥΛΙΟΥ  της 21ης Δεκεμβρίου 1981  περί τροποποιήσεως του κανονισμού (ΕΟΚ) αριθ. 315/68 περί καθορισμού των κανόνων ποιότητος για τους βολβούς, τα κρόμμυα και τους κονδύλους για παραγωγή ανθέων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 234/68 του Συμβουλίου της 27ης Φεβρουαρίου 1968 περί ιδρύσεως κοινής οργανώσεως αγοράς στον τομέα των ζώντων φυτών και των προϊόντων ανθοκομίας (1), και ιδίως το άρθρο 3,  την πρόταση της Επιτροπής (2),  τη γνώμη του Ευρωπαϊκού Κοινοβουλίου (3),  Εκτιμώντας:  ότι ο κανονισμός (ΕΟΚ) αριθ. 315/68 (4), όπως τροποποιήθηκε τελευταία από τον κανονισμό (ΕΟΚ) αριθ. 2530/80 (5), καθόρισε τους κανόνες ποιότητος για τους βολβούς, τα κρόμμυα και τους κονδύλους για παραγωγή ανθέων που προορίζονται για κατανάλωση ή για εξαγωγή προς τρίτες χώρες·  ότι τα προϊόντα που προορίζονται για πολλαπλασιασμό αποτελούν αντικείμενο σημαντικού εμπορίου στο εσωτερικό της Κοινότητος· ότι πρέπει, ως εκ τούτου, να προβλεφθούν κανόνες ποιότητος για τα εν λόγω προϊόντα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 παράγραφος 1 του κανονισμού (ΕΟΚ) αριθ. 315/68 προστίθεται το ακόλουθο εδάφιο:  «Τα προϊόντα που αναφέρονται στο άρθρο 1 τα οποία έχουν προορισμό άλλο από αυτόν που αναφέρεται στο πρώτο εδάφιο του παρόντος άρθρου δύνανται να διατεθούν στο εμπόριο στο εσωτερικό της Κοινότητος μόνον εάν:  α) ανταποκρίνονται στις διατάξεις που καθορίζονται στον τίτλο ΙΙ πρώτο εδάφιο του παραρτήματος·  β) η συσκευασία περιέχει ελάχιστο αριθμό τεμαχίων που καθορίζεται σύμφωνα με τη διαδικασία του άρθρου 14 του κανονισμού (ΕΟΚ) αριθ. 234/68·  γ) η συσκευασία είναι κλειστή·  δ) η συσκευασία φέρει τις ακόλουθες ενδείξεις με ευανάγνωστα και ανεξίτηλα στοιχεία:  - Στοιχεία αναγνωρίσεως  Πωλητής: όνομα και διεύθυνση ή συμβολικά στοιχεία αναγνωρίσεως,  - Φύση του προϊόντος  "προϊόντα προοριζόμενα για πολλαπλασιασμό".»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Δεκεμβρίου 1981.  Για το Συμβούλιο  Ο Πρόεδρος  N. RIDLEY  (1) ΕΕ αριθ. L 55 της 2. 3. 1968, σ. 1.  (2) ΕΕ αριθ. C 266 της 17. 10. 1981, σ. 4.  (3) Γνώμη που διατυπώθηκε στις 17 Δεκεμβρίου 1981 (δεν έχει ακόμη δημοσιευθεί στην Επίσημη Εφημερίδα).  (4) ΕΕ αριθ. L 71 της 21. 3. 1968, σ. 1.  (5) ΕΕ αριθ. L 259 της 2. 10. 1980, σ. 6.